CELEX: 32018R1090
Language: fi
Date: 2018-07-31 00:00:00
Title: Komission täytäntöönpanoasetus (EU) 2018/1090, annettu 31 päivänä heinäkuuta 2018, Komagataella pastorisin (CBS 25376) ja Komagataella pastorisin (CBS 26469) tuottaman endo-1,4-beeta-ksylanaasi- ja endo-1,3(4)-beeta-glukanaasivalmisteen hyväksymisestä broilerien, kananuorikoiden, lihakalkkunoiden, kaikkien munintaan tai siitoseläimiksi kasvatettavien lintulajien, vieroitettujen porsaiden ja toissijaisten sikaeläinten (vieroitettujen) rehun lisäaineena (hyväksynnän haltija Kaesler Nutrition GmbH) (ETA:n kannalta merkityksellinen teksti.)

1.8.2018   
               
               
                  FI
               
               
                  Euroopan unionin virallinen lehti
               
               
                  L 195/23
               
            
         KOMISSION TÄYTÄNTÖÖNPANOASETUS (EU) 2018/1090,
         annettu 31 päivänä heinäkuuta 2018,
         
            Komagataella pastorisin (CBS 25376) ja Komagataella pastorisin (CBS 26469) tuottaman endo-1,4-beeta-ksylanaasi- ja endo-1,3(4)-beeta-glukanaasivalmisteen hyväksymisestä broilerien, kananuorikoiden, lihakalkkunoiden, kaikkien munintaan tai siitoseläimiksi kasvatettavien lintulajien, vieroitettujen porsaiden ja toissijaisten sikaeläinten (vieroitettujen) rehun lisäaineena (hyväksynnän haltija Kaesler Nutrition GmbH)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
                  
               
                     (2)
                  
                  
                     Asetuksen (EY) N:o 1831/2003 7 artiklan mukaisesti on tehty hakemus Komagataella pastorisin (CBS 25376) ja Komagataella pastorisin (CBS 26469) tuottaman endo-1,4-beeta-ksylanaasi- ja endo-1,3(4)-beeta-glukanaasivalmisteen hyväksymiseksi. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
                  
               
                     (3)
                  
                  
                     Hakemus koskee Komagataella pastorisin (CBS 25376) ja Komagataella pastorisin (CBS 26469) tuottaman endo-1,4-beeta-ksylanaasi- ja endo-1,3(4)-beeta-glukanaasivalmisteen hyväksymistä broilerien, kananuorikoiden, lihakalkkunoiden, kaikkien munintaan tai siitoseläimiksi kasvatettavien lintulajien, vieroitettujen porsaiden ja kaikkien sikaeläinten (vieroitettujen) rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.
                  
               
                     (4)
                  
                  
                     Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 30 päivänä marraskuuta 2017 antamassaan lausunnossa (2), ettei Komagataella pastorisin (CBS 25376) ja Komagataella pastorisin (CBS 26469) tuottama endo-1,4-beeta-ksylanaasi- ja endo-1,3(4)-beeta-glukanaasivalmiste ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön. Lisäaineen todettiin voivan parantaa broilerien, lihakalkkunoiden ja vieroitettujen porsaiden tuotantotuloksia. Päätelmä voidaan ulottaa koskemaan kananuorikoita ja siitoseläimiksi kasvatettavia kalkkunoita. Elintarviketurvallisuusviranomainen totesi lisäksi, että lisäaineen vaikutukset lihakalkkunoihin ja vierotettuihin porsaisiin voidaan ekstrapoloida kaikkiin munintaan kasvatettaviin lintulajeihin ja kaikkien sikalajien vierotettuihin porsaisiin. Elintarviketurvallisuusviranomaisen mukaan erityisiä markkinoille saattamisen jälkeistä seurantaa koskevia vaatimuksia ei tarvita. Se myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
                  
               
                     (5)
                  
                  
                     
                        Komagataella pastorisin (CBS 25376) ja Komagataella pastorisin (CBS 26469) tuottaman endo-1,4-beeta-ksylanaasi- ja endo-1,3(4)-beeta-glukanaasivalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksynnän edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
                  
               
                     (6)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 31 päivänä heinäkuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 268, 18.10.2003, s. 29.
         
            (2)  EFSA Journal 2017; 15(12):5097.
      
      
         
            LIITE
            
                        Lisäaineen tunnistenumero
                     
                     
                        Hyväksynnän haltijan nimi
                     
                     
                        Lisäaine
                     
                     
                        Koostumus, kemiallinen kaava, kuvaus, analyysimenetelmä
                     
                     
                        Eläinlaji tai -ryhmä
                     
                     
                        Enimmäisikä
                     
                     
                        Vähimmäispitoisuus
                     
                     
                        Enimmäispitoisuus
                     
                     
                        Muut säännökset
                     
                     
                        Hyväksynnän voimassaolo päättyy
                     
                  
                        Aktiivisuusyksikköä / kg täysrehua, jonka kosteuspitoisuus on 12 %
                     
                  
                        
                           Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet.
                        
                     
                  
                        4a 28
                     
                     
                        Kaesler Nutrition GmbH
                     
                     
                        Endo-1,4-beeta-ksylanaasi
                        EC 3.2.1.8
                        Endo-1,3(4)-beeta-glukanaasi
                        EC 3.2.1.6
                     
                     
                        
                           Lisäaineen koostumus
                        
                        
                           Komagataella pastorisin (CBS 25376) ja Komagataella pastorisin (CBS 26469) tuottama endo-1,4-beeta-ksylanaasi- ja endo-1,3(4)-beeta-glukanaasivalmiste, jonka vähimmäisaktiivisuus on:
                        25 000  LXU (1)/g ja 2 200  LGU (2)/g
                        Nestemäinen ja kiinteä muoto.
                        
                           Tehoaineen kuvaus
                        
                        
                           Komagataella pastorisin (CBS 25376) ja Komagataella pastorisin (CBS 26469) tuottama endo-1,4-beeta-ksylanaasi ja endo-1,3(4)-beeta-glukanaasi
                        
                           Analyysimenetelmä
                            (3)
                        
                        Ksylanaasin määrittäminen rehun lisäaineessa, esiseoksissa ja rehuissa
                        
                                    —
                                 
                                 
                                    kolorimetrinen menetelmä, joka perustuu niiden vesiliukoisten värjättyjen fragmenttien kvantifiointiin, jotka muodostuvat endo-1,4-beeta-ksylanaasin vaikuttaessa ristisidottuun vehnän arabinoksylaaniin.
                                 
                              Endo-1,3(4)-beeta-glukanaasin määrittäminen rehun lisäaineessa, esiseoksissa ja rehuissa
                        
                                    —
                                 
                                 
                                    kolorimetrinen menetelmä, joka perustuu niiden vesiliukoisten värjättyjen fragmenttien kvantifiointiin, jotka muodostuvat endo-1,3(4)-beeta-glukanaasin vaikuttaessa ristisidottuun ohran atsoglukaaniiin.
                                 
                              
                     
                        Broilerit
                        Kananuorikot
                     
                     
                        —
                     
                     
                        4 250  LXU
                        375 LGU
                     
                     
                        —
                     
                     
                        
                                    1.
                                 
                                 
                                    Lisäaineen ja esiseosten käyttöohjeissa on mainittava varastointia koskevat edellytykset sekä stabiilisuus lämpökäsittelyssä.
                                 
                              
                                    2.
                                 
                                 
                                    Käytetään vieroitetuille porsaille 35 kg:n elopainoon asti.
                                 
                              
                                    3.
                                 
                                 
                                    Rehualan toimijoiden on vahvistettava lisäaineen ja esiseosten käyttäjiä varten toimintamenettelyt ja järjestelyt käytöstä aiheutuvien mahdollisten riskien varalta. Jos riskejä ei voida näiden menettelyjen ja järjestelyjen avulla poistaa tai minimoida, lisäainetta ja esiseoksia käytettäessä on käytettävä asianmukaisia henkilönsuojaimia.
                                 
                              
                     
                        21.8.2028
                     
                  
                        Lihakalkkunat
                        Kaikki munintaan tai siitoseläimiksi kasvatettavat lintulajit, paitsi kananuorikot
                     
                     
                        1 400  LXU
                        120 LGU
                     
                  
                        Porsaat (vieroitetut)
                        Toissijaiset sikaeläimet (vieroitetut)
                     
                     
                        700 LXU
                        60 LGU
                     
                  
               (1)  1 LXU on entsyymimäärä, joka vapauttaa koivun ksylaanista yhden mikromoolin pelkistävien sokereiden ekvivalentteja (ksyloosina) minuutissa (pH 5,5; 50 °C).
            
               (2)  1 LGU on entsyymimäärä, joka vapauttaa ohran glukaanista yhden mikromoolin pelkistävien sokereiden ekvivalentteja (glukoosina) minuutissa (pH 5,5; 50 °C).
            
               (3)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports